| Medaljeoversikt |
| --- |
| Konkurrerte for Bosnia-Hercegovinas flagg Bosnia-Hercegovina |
| Verdensmesterskap |
| Sølv | 2019 Doha | 800 m |
| Bronse | 2015 Beijing | 800 m |
| Bronse | 2019 Doha | 800 m |
| Lag-EM i friidrett (Third League) |
| Gull | 2013 Banská Bystrica | 800 meter |
| Bronse | 2013 Banská Bystrica | 400 meter |
| Bronse | 2011 Reykjavík | 4x400 meter |
| Gull | 2010 Marsa | 800 meter |
| Europalekene |
| Gull | 2015 Baku | 800 meter |
| U23-EM i friidrett |
| Bronse | 2013 Tammerfors | 800 meter |

**Amel Tuka** (født 9. januar 1991 i Kakanj) er en bosnisk friidrettsutøver som konkurrerer i mellomdistanseløp, hovedsakelig 800 meter. Hans fremste internasjonale resultater er sølv og bronse på 800 meter i VM i friidrett 2019 og VM i friidrett 2015.

Idrettskarriere
---------------

Tuka deltok under Lag-EM i friidrett 2010, der Bosnia-Hercegovina deltok i Third League. Der vant han 800 meter, og deltok også på Bosnia-Hercegovinas stafettlag som kom på niendeplass på 4 × 400 meter. Bosnia-Hercegovina kom på femteplass i lagkonkurransen, og fikk dermed plass i Third League også i neste lag-EM. I Lag-EM i friidrett 2011 kom han på niendeplass på 400 meter, men Bosnia-Hercegovina fikk denne gangen bronse på 4 × 400 meter, med Tuka på laget. De kom igjen på femteplass i lagkonkurransen i Third League, og måtte dermed konkurrere i samme divisjon i Lag-EM i friidrett 2013.

Under EM i friidrett 2012 deltok han på 800 meter. Han satte personlig rekord og nasjonal U23-rekord med 1.48,31 i innledningsheatet, men kom på 24.- og sisteplass i semifinalene, og gikk ikke videre til finalen.

Han deltok både på 400 og 800 meter i Lag-EM i friidrett 2013 i Slovakia, der Bosnia-Hercegovina fortsatt konkurrerte i Third League. Her vant han 800 meter, og fikk bronse på 400 meter, bak Jānis Leitis og Hakim Ibrahimov. Han deltok også i U23-EM i friidrett 2013 i Tammerfors, og fikk der bronse bak Pierre-Ambroise Bosse fra Frankrike og Taras Bybyk fra Ukraina, og han satte ny bosnisk rekord i finalen med tiden 1.46,29. I 2014 deltok han i EM i friidrett 2014 i Zürich, der han kom på sjetteplass.

Tuka ble slått ut i innledningsheatet i EM i friidrett innendørs 2015, der han løp på 1.49,92. I juni deltok han i Europalekene 2015, der han vant 800 meter. I VM 2015 i Beijing fikk han bronse bak David Rudisha og Adam Kszczot, med tiden 1.46,30.

Han fikk sølv på 800 meter under VM i friidrett 2019 i Doha.

Tuka deltok for landet sitt på 800 meter under Sommer-OL 2020 i Tokyo og kom på 6. plass.

Referanser
----------

1. ↑   World Athletics Database, World Athletics utøver-ID 273168[Hentet fra Wikidata]
2. ↑   «Amel Tuka at the 2015 European Games Website», besøkt 24. april 2019[Hentet fra Wikidata]
3. ↑  Europran Athletics - *21st European Athletics Championships, Olympic Stadium Helsinki FIN 27 June - 1 July*, besøkt 29. august 2015.
4. ↑  European Athletics - *4th European Team Championships, Third League Banská Bystrica SVK 22 - 23 June* Arkivert 24. september 2015 hos Wayback Machine. besøkt 29. august 2015
5. ↑  European Athletics - *9th European Athletics U23 Championships, Ratina Stadium Tampere FIN 10 - 14 July* Arkivert 14. juli 2014 hos Wayback Machine. besøkt 29. august 2015.
6. ↑  «Athletics – Men's 800m - Final - Results» (PDF) **(engelsk)**. olympics.com. 4. august 2021. Arkivert fra originalen (PDF) 4. august 2021. Besøkt 18. august 2021.

Eksterne lenker
---------------

* (en) Amel Tuka – Olympics.com Rediger på Wikidata

* (en) Amel Tuka – Olympic.org Rediger på Wikidata

* (en) Amel Tuka – Olympedia Rediger på Wikidata

* (en) Amel Tuka – Sports-Reference (OL-resultater – arkivert) Rediger på Wikidata

* (en) Amel Tuka – World Athletics Rediger på Wikidata

* (en) Amel Tuka – Diamond League Rediger på Wikidata

* (en) Amel Tuka – Track and Field Statistics Rediger på Wikidata
* (en) Profil hos Europran Athletics
* (en) Profil hos AllAthletics Arkivert 16. november 2017 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |